
COOPERAREA CIVILI-MILITARI 
ÎN CADRUL OPERAȚIILOR INFORMAŢIONALE 


Petre Răzvan ENACHE 


Civil military cooperation in information operations 

Abstract: The information operations carried out at all levels (strategic, operational, tactic) can be 
one of the most appropriate responses that the military institution can give to modern threats. In order to 
achieve the objectives of information operations, firearms may sometimes be used to hit specific targets. 
There are also some capabilities, tools and techniques or specialized key elements which are the basis 
of most information activities. We identify, therefore, in the allies’ conception Civil-military 
cooperation/CIMIC as part of information operations and a specific tool of civil-military interaction. 

Cooperarea civili-militari în cadrul operațiilor informaționale 

Rezumat: Operatiile informaţionale desfăşurate la toate nivelurile (strategic, operativ, tactic) pot 
constitui unul din cele mai adecvate răspunsuri pe care instituţia militară îl poate da amenințărilor 
moderne. În scopul realizării obiectivelor în domeniul operaţiilor informaţionale, uneori pot fi folosite 
mijloace de foc pentru lovirea unor linte specifice. De asemenea, există câteva capabilități, instrumente 
Identificăm, în conceptia aliaților, cooptarea civili-militari/CIMIC ca fiind parte componentă a operatiilor 
informaţionale, dar şi instrument specific al interacțiunii civil-militare. 

Cuvinte-cheie: operaţii informaţionale, cooperare civili-militari, ameninţări, efecte. 


Introducere 


Dezvoltarea intensă a domeniului informa- măsuri în consecinţă, ce vizează, deopotrivă, 


tional pe plan mondial a impus armatelor mo- 
derne şi, implicit, Armatei României, formula- 
rea unui răspuns la noile provocări survenite 
ca urmare a extinderii şi perfecţionării mediu- 
lui informaţional, precum şi adoptarea unor 


reducerea propriilor vulnerabilităţi şi exploata- 
rea celor care aparţin adversarului. 

Operatiile informaţionale reprezintă o func- 
ţie de stat major şi constituie atât un multipli- 
cator de forţă, cât şi un mecanism integrator 

şi de coordonare, ce contribuie la sprijinirea 
comandanților în atingerea obiectivelor aces- 
tora şi, implicit, a forţelor proprii în îndeplini- 
rea misiunilor ce le revin. Operatiile informa- 
tionale desfăşurate la toate nivelurile (strate- 
gic, operativ, tactic) pot constitui unul din cele 
mai adecvate răspunsuri pe care instituţia mi- 
litară îl poate da amenințărilor moderne. 

În cadrul funcţiilor de luptă, identificăm acti- 
vităţile informaționale ca fiind „acele acţiuni ce 
au drept scop modificarea informaţiei şi/sau a 
sistemelor informaţionale, care pot fi executa- 
te de orice actor şi includ măsuri de protec- 
ție”. 

Conceptul de operaţii informaţționale/INFO 
OPS a fost utilizat de către armata americană 
în anul 1995 şi descria importanţa informaţiei 
şi cum se poate câştiga războiul informaţional 
în operaţiile militare în secolul XXI. Pentru pri- 
ma dată, operaţiile informaţionale erau defini- 
te ca „operaţii militare continue în cadrul me- 
diului informaţional militar care permit, îmbu- 
nătăţesc şi protejează ciclul decizional al co- 
mandantului, precum şi modul de executare 
al misiunilor pentru obţinerea avantajului in- 
formaţional în întreaga gamă a operaţiilor mi- 
litare. Info Ops includ şi interacţiunea cu me- 
diul informaţional global şi, după cum este ne- 
cesar, exploatarea sau afectarea sistemului 
informaţional şi cel decizional al inamicului”?. 


1. Abordări ale operaţiilor informaţionale 

În anul 1995, specialiştii militari americani 
au început să utilizeze un nou concept, acela 
de operaţii informaţionale, identificând infor- 
matia ca un factor esenţial al puterii militare la 
nivel strategic, operativ şi tactic şi detaliind 
modul în care informaţia contribuie la succe- 
sul misiunii forţelor aliate şi înfrângerea inami- 
cului, ca parte integrantă a operaţiilor militare. 
Ulterior, urmare a experienţelor acumulate de 
militarii americani în desfăşurarea operaţiilor 
informaţionale, conceptul a fost dezvoltat şi, 
începând cu anul 2006, acesta se referă la 
„utilizarea integrată a războiului electronic/ 
EW, a operaţiilor în reţele de calculatoare/ 
CNO, a operaţiilor psihologice/PSYOPS, a in- 

ducerii în eroare/MILDEC şi a securităţii ope- 
raţiilor/OPSEC, împreună cu capabilitățile de 
sprijin şi conexe specifice, pentru a influenţa, 
distruge, corupe sau perturba procesul uman 
sau automatizat de luare a deciziei de către 
inamic, simultan cu protejarea propriilor pro- 
cese's. 

Spre deosebire de armata americană, con- 
ceptul aliat de INFO OPS se referă la „acele 
procese coordonate, în continuă mişcare, ca- 
re reunesc activităţile diplomatice, politice şi 
militare ale NATO pentru influențarea factori- 
lor de decizie non-NATO în sprijinul obiective- 
lor Alianţei”. Ca şi în cazul doctrinei aliate, 
britanicii fac totuşi precizarea că este esenţial 
ca ofiţerii care lucrează în operaţiile ce impli- 
că mass-media să coopereze strâns cu cei ce 
desfăşoară INFO OPS pentru a se asigura că 
mesajul dorit este transmis audienței avute în 
vedere. INFO OPS britanice deosebesc acti- 
vităţile de influențare a voinţei şi pe cele de 
contracarare a capacităţilor de comandă ale 
inamicului, fără a le mai evidenția, precum în 
doctrina NATO sau doctrina SUA, pe cele de 
protecţie informaţională. Totuşi, instrumentele 
operaţionale sunt, în esenţă, aceleaşi ca în 
cazul armatei SUA sau la nivelul Alianţei, adi- 
că operaţiile psihologice, inducerea în eroare, 
distrugerea fizică, operaţiile în reţelele de cal- 
culatoare, războiul electronic, la care se mai 
adaugă unele tehnologii neconvenţionale ca- 
re sunt necesare. Cert este că şi britanicii, la 
fel ca şi americanii şi aliaţii, subliniază faptul 
că INFO OPS reprezintă o strategie integra- 
toare şi nu o capacitate de luptă propriu-zisă 
şi că prin INFO OPS nu se comandă nicio ca- 
pacitate militară, ci se integrează şi se sincro- 
nizează, ca parte a managementului unei 
campanii, o categorie largă de activităţi desti- 
nate să îndeplinească obiectivele comandan- 
tului forţei întrunite. 

În concepţia Chinei, operaţiile informatio- 
nale sunt operaţii specifice considerate a fi în 
centrul războiului informaţional, în acelaşi mod 
în care acesta este considerat a fi în centrul 
conceptului de informatizare. INFO OPS chi- 
neze sunt considerate a fi manifestarea răz- 

boiului informaţional pe câmpul de luptă. 
Acestea pot fi atât defensive, cât şi ofensive 
şi pot fi derulate la nivel strategic, operativ şi 
tactic”. 

Abordarea războiului informaţional/operaţii- 
lor informaționale din perspectiva Rusiei dife- 
ră într-o oarecare măsură faţă de concepţia 
ţărilor vestice. Din punctul de vedere al 
Moscovei, informaţia este în sine o valoare 
care are nevoie să fie protejată în timp de pa- 
ce şi de război. După o analiză a doctrinei ru- 
seşti privind războiul informaţional şi operații- 
le informaţionale rezultă câteva elemente ca- 
re le conferă unicitate, cum ar fi: perioada de 
tranziţie a statului, economiei şi societăţii este 
îndelungată, ceea ce induce o vulnerabilitate 
a maselor la acţiuni de manipulare; gândirea 
militară tradiţională rusă, dezvoltată diferit fa- 
tă de cea vestică, sub influenţa considerente- 
lor geografice, a varietăţii amenințărilor şi rea- 
lităţilor economice şi-a pus amprenta asupra 
modului de utilizare a informaţiilor ca armă, 
dar şi asupra infrastructurii şi capacităţilor 
restrânse specifice tehnologiei informaţiei. 


2. Cooperarea civili-militari ca parte 
integrantă a operaţiilor informaţionale 

În scopul realizării obiectivelor în domeniul 
operaţiilor informaţionale, uneori pot fi folosite 
mijloace de foc pentru lovirea țintelor specifi- 
ce. Totodată, există „câteva capabilități, in- 
strumente şi tehnici sau elemente cheie spe- 
cializate care formează baza celor mai multe 
activităţi informaţionale. Acestea sunt: opera- 
tiile psihologice; influențarea prin prezenţă, 
postură şi profil; securitatea operaţiilor; asigu- 
rarea securităţii informaţiilor; inducerea în 
eroare/mascarea; războiul electronic; distru- 
gerea fizică; angajarea liderilor cheie; opera- 
tiile în reţeaua informatică şi cooperarea civili- 
militari”. 

Identificăm, aşadar, în concepţia aliaţilor, 
cooperarea civili-militari/CIMIC ca fiind parte 
componentă a operaţiilor informaţionale//NFO 
OPS. Rolul CIMIC în cadrul acestor tipuri de 
operaţii este unul important, în special datori- 
tă contactului permanent pe care elementele 

CIMIC îl menţin cu ceea ce generic numim 
actori civili, înțelegând prin aceştia autorităţi 
naţionale, regionale şi locale, organizaţii civi- 
le, dar şi populaţia locală. Astfel, obiectivele 
operaţiilor informaţionale sunt susţinute prin 
activităţi CIMIC desfăşurate în zona de res- 
ponsabilitate. 

CIMIC este unul din instrumentele specifi- 
ce al interacțiunii civil-militare/CMI, prin care 
se realizează coordonarea şi cooperarea în- 
tre comandantul forţei militare şi actorii civili, 
cum ar fi populaţia şi autorităţile locale, orga- 
nizaţiile civile, agenţiile internaţionale şi naţio- 
nale, guvernamentale şi neguvernamentale, 
ce acţionează în sprijinul misiunii. 

În vederea realizării scopului CIMIC sunt 
necesare forţe specializate, organizate şi di- 
mensionate în funcţie de natura misiunii. Mo- 
dul de augmentare/sprijinire al diferitelor 
structuri cu elemente CIMIC diferă în funcţie 
de tipul şi obiectivele misiunii. Principial, o 
companie CIMIC este pusă la dispoziţia unei 
divizii pentru executarea misiunilor de sprijin 
în zona de responsabilitate a acesteia, un 
pluton CIMIC la dispoziţia unei brigăzi şi echi- 
pe tactice CIMIC în sprijinul batalioanelor. 

Punctul nostru de vedere este că, atunci 
când se stabileşte dimensiunea şi organiza- 
rea elementului CIMIC destinat pentru a spri- 
jini o structură militară, ar trebui analizată si- 
tuaţia în detaliu, ţinând cont de toate aspecte- 
le specifice şi anume: ce tip de operaţie se 
desfăşoară, ce fază a operaţiei se derulează, 
particularităţile zonei de responsabilitate, pre- 
zenţa organizaţiilor civile, situaţia civilă din 
zona de responsabilitate etc. Astfel, configu- 
raţia elementului CIMIC destinat unei structuri 
militare poate diferi în funcţie de misiunea 
acesteia. 

Elementele CIMIC vor desfăşura activităţi 
specifice pentru evaluarea situaţiei civile din 
zona de responsabilitate şi a infrastructurii, 
precum şi pentru estimarea privind evoluţia 
viitoare a acestei situaţii. Permanent, elemen- 
tele CIMIC actualizează evaluările zonei de 
responsabilitate prin interacţiunea frecventă 
cu comunităţile locale. O legătură permanen- 

tă va fi asigurată de către elementele CIMIC 
cu autorităţile din zona de responsabilitate. 
De asemenea, pe baza evaluărilor realizate, 
a discuţiilor cu liderii locali şi cu populaţia civi- 
lă, dar ţinând cont de misiunea structurii pe 
care o sprijină, elementele CIMIC vor identifi- 
ca, iniţia şi dezvolta proiecte cu impact ime- 
diat. Mai mult, elementele CIMIC vor coopera 
îndeaproape cu organizaţiile civile din zonă în 
scopul eliminării duplicării eforturilor şi identifi- 
cării în comun a soluţiilor şi resurselor nece- 
sare sprijinirii mediului civil. 

Astfel, rolul cooperării civili-militari în cadrul 
operaţiilor informaţionale este semnificativ, 
sprijinind îndeplinirea obiectivelor campaniei 
informaţionale şi desfăşurând activităţi speci- 
fice conform acesteia. 


Concluzii 

Operatiile informaţionale/INFO OPS au sco- 
pul de a obţine superioritatea în faţa inamicu- 
lui prin afectarea informaţiilor acestuia, utili- 
zând diferite metode şi tehnici specifice aces- 
tui tip de acţiune militară, concomitent cu pro- 
tecţia propriei resurse informaţionale, evitând 
astfel orice potenţial atac asupra ei. 

Cooperarea civili-militari/CIMIC este o par- 
te componentă a operaţiilor informaţionale şi 
contribuie semnificativ la îndeplinirea obiec- 
tivelor campaniei informaţionale. Elementele 
CIMIC deţin un rol important în cadrul opera- 
tiilor informaţionale, în special datorită inter- 
acţiunii permanente cu actorii civili. 

Considerăm oportună creşterea în importan- 
tă a acestor tipuri de acţiuni în special având 
în vedere că au rolul de multiplicator de forţă 
şi pot contribui la obţinerea unor efecte sem- 
nificative cu resurse mai reduse. 

